পিটার বার্জ
১৯৫৫ সালে ওয়েস্ট ইন্ডিজ সফরের জন্য মনোনীত হন। দলে তাঁর বাবা ব্যবস্থাপকের ভূমিকায় অবতীর্ণ হয়েছিলেন। আনুষ্ঠানিকভাবে এক সভায় বার্জ তাঁর বাবাকে ‘জ্যাক’ হিসেবে ডাকেন। অন্যরাও তাই করেছিল। জ্যামাইকার বিপক্ষে প্রস্তুতিমূলক খেলায় ২৯ ও ৬৯ রান তুলেন ও প্রথম টেস্টের জন্য মনোনীত হন। প্রথম ইনিংসে ১৪ রান তুলেন ও দ্বিতীয় ইনিংসে তাঁকে ব্যাট হাতে নেয়ার প্রয়োজন পড়েনি। খেলায় অস্ট্রেলিয়া নয় উইকেটের ব্যবধানে জয়ী হয়েছিল। পরের খেলায় ত্রিনিদাদের বিপক্ষে শূন্য রান ও ২ সংগ্রহ করেন। ফলে সিরিজের বাদ-বাকী চার টেস্ট থেকে উপেক্ষিত ছিলেন। অস্ট্রেলিয়া ৩-০ ব্যবধানে সিরিজ জয় করেছিল। সফরের উল্লেখযোগ্য দিক ছিল ব্রিটিশ গায়ানার বিপক্ষে ১৭৭ রানের ইনিংস খেলা। এতে সফরকারীরা ইনিংসের ব্যবধানে জয় পেয়েছিল। প্রথম-শ্রেণীর খেলায় ৩৮.৭৫ গড়ে ৩১০ রান তুলেন।
ওয়ারেন বার্ডসলি
১৯০৮-০৯ মৌসুমের ঘরোয়া ক্রিকেটে ৯ ইনিংসে ৮৩.১১ গড়ে ৭৪৮ রান তোলেন। এরফলে ১৯০৯ সালে ইংল্যান্ড সফরে অনুষ্ঠিত অ্যাশেজ সিরিজে খেলার জন্য অস্ট্রেলিয়া দলের সদস্য মনোনীত হন। বার্মিংহামের এজবাস্টনে অনুষ্ঠিত টেস্টে তাঁর অভিষেক ঘটে। কিন্তু তাঁকে বেশ রান খরায় ভুগতে হয়েছিল। প্রথম আট ইনিংসে ২, ৬, ৪৬, ০, ৩০, ২, ৯ এবং ৩৫ সংগ্রহ করেন। কিন্তু লন্ডনের ওভালে অনুষ্ঠিত পঞ্চম টেস্টের উভয় ইনিংসে সেঞ্চুরি করেন। এরফলে টেস্ট ক্রিকেটের ইতিহাসে প্রথম ক্রিকেটার হিসেবে উভয় ইনিংসে সেঞ্চুরি করার কীর্তিগাথা রচনা করেন তিনি। ৯ আগস্ট, ১৯০৯ তারিখে ইংল্যান্ডের বিপক্ষে উভয় ইনিংসে তিনি যথাক্রমে ১৩৬ ও ১৩০ রান তুলেন। তবে ঐ খেলাটি ড্রয়ে পরিণত হয়েছিল।